open-index/open-wikipedia-markdown huggingface dataset:
Koji Murofushi

**Koji Alexander Murofushi** (japansk: 室伏広治, født 8. november 1974 i Numazu, Japan) er en japansk tidligere sleggekaster. 

Faren er Shigenobu Murofushi, en tidligere kjent sleggekaster (kalt *Asias Jernmann*), og moren (Serafina Moritz) er en rumensk tidligere spydkaster. Foreldrene er nå skilt. Han er 187&nbsp;cm høy og veier 89&nbsp;kilo. Han har en personlig rekord på 84,86, noe som gir ham femteplass på statistikken over verdens lengste sleggekast. I 2000 ble han den første asiatiske kasteren som passerte 80 meter. Han fikk gull i sleggekast under OL 2004 i Athen, foran hviterusseren Ivan Tikhon. Den ungarske kasteren Adrian Annus stod øverst på pallen, men måtte senere levere medaljen til Koji Murofushi etter å ha blitt avslørt i dopingkontrollen.

Murofushi begynte med sleggekast som 15-åring, og viste tidlig sitt store talent. Han ble trent av faren. Murofushis stil kjennetegnes av svært høy rotasjonshastighet og kroppsholdningen.

Murofushi, som har en doktorgrad i idrettsvitenskap (eller i biomekanikk), ble i 2014 ansatt som leder for Sports Science Center ved Tokyo universitetet for medisin og odontologi. 

Siden 2014 er han også «Director of Sport, Sport Department» for Sommer-OL 2020.

Murofushi la opp i 2016.

## Resultatutvikling

2004	83,15
2003	84,86	
2002	83,33 	
2001	83,47	
2000	81,08	
1999	79,17	
1998	78,57	
1997	75,72	
1996	73,82	
1995	72,32	
1994	69,54	
1993	68,00	
1992	66,30	
1991	61,76
## Referanser

## Eksterne lenker
*
Rolf Berntzen

**Rolf Johannes Berntzen** (1918–2005) var en norsk skuespiller, tipptippoldebarn av Johan Nordahl Brun. Han var ansatt i en årrekke ved Den Nationale Scene i Bergen som en av byens mest kjente skuespillere etter krigen.

Som barn og ungdom var han med i et av Bergens buekorps, Nordnæs Bataillon, og holdt tale ved deres 125-årsjubileum.

Rolf Berntzen fikk sin første rolle i 1941. Bergens publikum ble for alvor oppmerksom på ham i 1947 da han fikk tittelrollen i Holbergs *[[Erasmus Montanus]]*. For bergensere vil hans samspill med Lothar Lindtner i nasjonalkomedien *[[Jan Herwitz]]* være mest kjent. Her var han med både som skuespiller og instruktør.

Han har spilt i en rekke andre av Holbergs komedier, som *[[Jeppe på Berget]]*, *[[Den stundesløse]]* og *[[Den politiske Kandestøper]]*. Men som en allsidig skuespiller har han også hatt ledende roller i skuespill av Ibsen, Nordahl Grieg, Bertolt Brecht, Tsjekhov og en rekke andre mindre kjente forfattere. Han var gift med Karin Simonnæs som også var skuespiller ved Den Nationale Scene i Bergen.

Berntzen var levende opptatt av miljøet og fikk organisert en protestaksjon da Fisketorget i Bergen skulle beskjæres for å gi plass til biltrafikken. Han arbeidet også for ivaretakelse av Gamle Bergen og fikk ærestittelen borgermester i museet. I 1972 ble han også tilbudt å få overta sin tipptippoldefar Johan Nordahl Bruns bispebolig, Gamle Bergen måtte bare få den gjenreist skikkelig først. Biskop Pavel var den siste geistlige som hadde bodd i huset der Berntzen og hans kone etterhvert flyttet inn. Da Berntzen ble enkemann i 1984, syntes han bispeboligen ble for stor, og flyttet litt lenger opp i Gamle Bergen til Dorothe Engelbretsdatters hus, som hun fikk reist for midler fra kong Frederik 4. etter bybrannen i 1702. Hennes minne ble iblant vel mye for den mørkredde Berntzen: «Jeg ser henne gå rundt og ta seg til hodet i all sin sorg...Hun passer ikke min natur.»

Hans barnebarn er musikeren Julian Berntzen.

## Referanser


## Eksterne lenker
*  
* Utdrag fra forestilling
* ''Bergensavisens'' fotoalbum
Oldham Athletic AFC

**Oldham Athletic Association Football Club** er en engelsk fotballklubb. Etter 115 år i det engelske ligasystemet, ble Oldham den første tidligere Premier League-klubben til å havne utenfor English Football League. Klubben ble stiftet i 1895, og ble valgt inn i The Football League i 1907. «Latics», som er kallenavnet til Oldham Athletic, spiller hjemmekampene sine på Boundary Park i Oldham. Byen Oldham ligger i den engelske regionen Nordvest-England, nærmere bestemt rett nordøst for Manchester. Oldham har pr. 2018 vært i semi-finalen i FA-cupen tre ganger.

## Norske spillere
Gunnar Halle ble solgt til Oldham våren 1991 og er fortsatt klubbens spiller med flest landskamper. Han forlot klubben i 1996 etter 188 ligakamper, 8 kamper i FA-cupen og 16 i ligacupen. Senere kom Tore Pedersen til på utlån fra Brann i sesongen 1993-94 og Ole Bjørn Sundgot på utlån fra Bradford i sesongen 1995-96.

## Økonomiske problemer
Etter å ha vært noen måneder under administrasjon i 2004 ble klubben kjøpt av noen forretningsmenn. De dannet et nytt selskap med navnet *Oldham Athletic (2004) Association Football Club Ltd.*. 

## Meritter

### Serie
* **[[Premier League|Engelsk 1. divisjon]]**
** 2.-plass i 1914–15

* **[[Football League Championship|Engelsk 2. divisjon]]**
** Vinner i 1990–91
** 2.-plass i 1909–10

* **[[Football League One|Engelsk 3. divisjon]]**
** Vinner i 1973–74
** Vinner i avdeling nord 1952–53

* **[[Football League Two|Engelsk 4. divisjon]]**
** 2.-plass i 1962–63

### Cup
* **[[FA-cupen]]**
** Semi-finalister i 1912–13, 1989–90 og 1993–94

* **[[Den engelske ligacupen|Ligacupen]]**
** Finalister i 1990

## Referanser


## Eksterne lenker
*
J. Michael Straczynski

**Joseph Michael Straczynski** (født 17. juli 1954) er en prisvinnende amerikansk fjernsynsprodusent og forfatter av fjernsynsserier, romaner, noveller, tegneserier og radiohørespill. Han har også skrevet for teater, vært journalist og har skrevet en anerkjent lærebok om manuskriptskriving. Han er mest kjent som skaper, produsent og hovedforfatter av TV-seriene Babylon 5, *[[Crusade]] og [[Sense8]]*.

Straczynski skrev de fleste *Babylon 5*-episodene, deriblant en 59 episoder på rad uten avbrudd, inkludert hele 3. og 4. sesong. Han er også en kjent deltager på Usenet og andre tidlige datanettverk, og har hatt kontakt med tilhengerne på forskjellige web-forum siden 1985. På nettet er han ofte omtalt med forbokstavene – **JMS**.

Straczynski har en omfattende tegneserieproduksjon bak seg. Han begynte å skrive sporadiske historier på 1980-tallet, men først i 1999, med serien *Rising Stars* etablerte han seg som tegneserieskaper. Han har siden skrevet en rekke serier. Sammen med tegneren Gary Frank har han gitt ut fantasyserien *Midnight Nation*. I 2003 lanserte han serien *Supreme Power*, en oppdatering av Marvels Comics *Squadron Supreme*-konsept, også sammen med Frank. For Marvel skrev også Straczynski *[[Spider-Man]]* det meste av 2000-tallet i tillegg til at han skrev for serier som *[[Fantastic Four]]*, *Thor*, *Bullet Points* og *[[Doctor Strange]]*. Han har også skrevet seriene *The Book of Lost Souls* (med Colleen Doran og *The Twelve* med Chris Weston. For DC Comics har Straczynski skrevet for titler som Superman, Wonder Woman og *The Brave And the Bold*.

I tillegg til tegneserier har han også skrevet flere bøker inkludert romanene *Demon Night* (1988), *Othersyde* (1990) og *Tribulations* (2000), novellesamlingene *Tales from the New Twilight Zone* (1989) og *Straczynski Unplugged* (2004), læreboken *The Complete Book of Scriptwriting* (1982) og selvbiografien *Becoming Superman* (2019).

Sammen med Lilly og Lana  Wachowski utviklet han konseptet for TV-serien Sense8 som hadde premiere på Netflix i 2015. Sammen skrev de alle tolv episodene av første sesong. Lilly var mindre involvert i produksjonen av andre og siste sesong, som ble skrevet av Lana og Straczynski og ble sendt i 2018.

Han er utdannet ved *San Diego State University* i fagene psykologi og sosiologi. Ved universitetet skrev han i studentavisen, i perioder var han så produktiv at avisa ble omtalt som «Daily Joe». Straczynski er bosatt i Los Angeles-området.

## Referanser


## Eksterne lenker
* 
*
Fikenslekten

* bjørkefiken
* ekte fiken
* fiolinfiken
* gudefiken
* gummifiken
* klatrefiken
* morbærfiken
* banyan

**Fikenslekten** (*Ficus*) er en slekt i morbærfamilien.

De er trær, busker, klatreplanter og noen ganger forvedede epifytter. De kan være eviggrønne eller løvfellende, og hele planten inneholder melkesaft. Kvelerfikenene starter livet som epifytter, men etter hvert når røttene ned til marka, og til slutt kan fikenen omslutte hele det opprinnelige treet. Bladene sitter som regel spredt, men kan en sjelden gang være motsatte eller kransstilte; de er enkle eller flikete.

Blomsterstanden (*syconium*) er karakteristisk for slekten. Den er pæreformet eller rund, og mange små blomster sitter på innsiden. Noen arter har hannblomster, galleblomster (sterile hunnblomster) og fruktbare hunnblomster sammen i hver blomsterstand, mens andre har hann- og galleblomster i noen blomsterstander og fruktbare hunnblomster i andre. Enkeltfrukten er en akene, men hele blomsterstanden svulmer opp og danner en sammensatt frukt med mange frø.

Pollineringen utføres av fikenveps, som hovedsakelig tilhører familien Agaonidae. De kryper inn i den lille åpningen i toppen av blomsterstanden og legger egg. Vepselarvene eter galleblomstene. Fikenvepsene har utviklet seg i koevolusjon med fiken i minst 60 millioner år, og taksonomien for fikenvepsene tilsvarer taksonomien for fikenslekten.

Det er omtrent 750 arter av fiken, så slekten er en av de mest artsrike blant blomsterplantene. De er utbredt i alle tropiske og subtropiske strøk med noen arter i tempererte områder. Det er spesielt mange arter i Sørøst-Asia, og i den forholdsvis lille nasjonalparken Bukit Lambir i Sarawak er det 77 arter.

Fiken spiller en betydelig rolle i alle tropiske regnskoger, og fruktene er viktige for fugler, flaggermus og primater. Fruktene hos ulike fikenarter er tilpasset spesielle fruktetere. Frukter som etes av fugler, er små, myke, fargerike, duftløse og sitter langs greinene. Hvis det helst er flaggermus som eter fruktene, er de større, harde, uten kontrast til bakgrunnen, duftende og sitter på stammen (kauliflori), eller et stykke unna bladverket.

Fiken plantes som prydtrær i varme strøk og brukes som stueplanter i kaldere områder. Hos én art, ekte fiken, har fruktene stor økonomisk betydning, og hos noen andre arter brukes fruktene lokalt. Veden er myk og inneholder melkesaft og blir derfor lite brukt. Morbærfiken ble likevel brukt til å lage mumiekister i oldtidens Egypt. Buddhistene mener at Buddha satt under en gudefiken da han ble opplyst.


Palermo-Park-bjs-1.jpg|*Ficus macrophylla*
Ficus-AerialRoot.jpg|Luftrøtter hos en epifytt
Ficus religiosa Bo.jpg|Gudefiken
Ficus exasperata by kadavoor.jpg|Frukt hos *Ficus exasperata*
Ficus gilletii fruits.JPG|Kauliflori hos *Ficus gilletii*
Fig (Ficus carica) fruit halved.jpg|Snitt gjennom en moden ekte fiken


## Referanser


## Eksterne lenker
* 
* www.figweb.org
* Wayne's Word – Sex Life Of Figs: Coevolution Of A Tree & Minute Wasp
ORP «Orzeł»

**ORP «Orzeł»** («Ørn») var en polsk ubåt fra andre verdenskrig. Den ble bygget i Nederland i 1937–38 sammen med søsterskipet ORP «Sęp». Ubåtene var egentlig for store til å operere i den grunne Østersjøen.

Ved starten av Felttoget i Polen i 1939 var «Orzeł» på patrulje i Østersjøen. De valgte å søke nøytral havn i Tallinn for å sette i land sin syke kommandør. På tysk oppfordring internerte estiske myndigheter ubåten og mannskapet. Mannskapet overtok fire dager senere kontrollen over ubåten, rømte Tallinn og førte den ut i Østersjøen og senere til Storbritannia.

Under invasjonen av Norge senket «Orzeł» det tyske troppetransportskipet MS «Rio de Janeiro» utenfor Lillesand 8. april 1940. Ubåten gikk senere tapt med hele sitt mannskap på patrulje i Nordsjøen i slutten av mai 1940.

## Eksterne lenker

* Om ORP «Orzeł» fra nettstedet uboat.net
* "Orzeł" - Ørnen fra Polen som senket "Rio de Janeiro" utenfor Lillesand, formildingsportalen *Avtrykk.no*
Fritzøe kraftverk

**Fritzøe kraftverk** er et småkraftverk i Hammerdalen i Larvik som utnytter fallet på 22 m fra Farris og ned til havnivå.  

Kraftverket har installert to aggregat på tilsammen 3,3 MW og har en strømproduksjon på rundt 12 GWh i et normalår.

I et bygg står en dobbelt francisturbin fra 1955. I et annet bygg står en kaplanturbin fra 1992.

Kraftverket er, sammen med Hammeren Kraftstasjon landets eldste småkraftverk som enda er i drift og ble våren 2025 tatt inn på NVEs liste over kraftanlegg som kulturminner.

## Oppgradering og ny konsesjon fra 2025
Kraftverket var i 2024 nedslitt etter mer enn 120 års drift, og NVE påla eier å søke om ny konsesjon bla. for å bidra til bedre miljøforhold i Farriselva. Ny konsesjon ble gitt i desember 2024, og ga blant annet krav til minstevannføring på 0,5 kubikkmeter/sekund.

Etter den varslede opprustningen vil kraftverket produsere 19GWh i et gjennomsnittsår (tidligere 13,2 GWh). I dette tallet er et produksjonstap på ca. 0,7 GWh pr. år, grunnet krav til minstevannføring, regnet inn. 

## Referanser


## Kilder
* 
* NVE vannkraftdatabase
Norm

**Norm**, særskilt sosiale normer, er en sosiologisk betegnelse for intersubjektive, allment delte og ofte underforståtte regler og forventninger på oppførsel som gjelder for et mindre sosialt fellesskap og for samfunnet i sin helhet. Norm er definert blant annet som anerkjent regel, rettesnor, mønster, målestokk som følges, og betegnelser for høflig opptreden.
Med norm menes et mønster eller et regelverk for hvordan man skal utføre noe eller hvordan man skal oppføre seg mot hverandre. Hos primitive dyr styres normer av nedarvete instinkter, men hos mennesker finnes det et stort spillerom for innlærte variasjoner. Når mennesker integreres med hverandre og lever i et samfunnsmessig fellesskap, skapes det et mønster for hvordan man skal oppføre seg mot hverandre innenfor familien, på arbeidsplassen, foreninger og videre til samfunnet i sin helhet.

Ordet norm brukes oftest i sammenheng med sosiale forhold, men også i sammenheng med internasjonale regler for mål, vekt, tid og lignende. Da brukes også ofte ordet *standard*. Normer kan være nasjonale og gjelde bare for et land, eller internasjonale, slik som menneskerettighetene.

Normer blir ofte bestemt gjennom religion, livssyn eller samfunnsmessige mekanismer som sedvaner, skikk og bruk, eller gjennom fastsetting av en offisiell autoritet slik som når Stortinget gir lover.

Normer kan være både uskrevne regler, som bordskikk (sosiale normer), og skrevne regler som Bibelens ti bud og samfunnsmessige bestemmelsene i boka Norges lover. Normer kan deles inn i formelle og uformelle normer: formelle normer som regler som gjelder for alle i samfunnet, særlig *rettsregler*, og uformelle regler for rent private og begrensede sammenhenger. Skillet mellom formelle og uformelle normer kan også være etter hvorvidt normene er fastsatt av samfunnsmessige autoriteter, eller har utviklet seg som sedvaner folk flest føler seg bundet av.

Normer kan være regler for adferd (eksempelvis *du skal ikke stjele* og *kjør på høyre side av veien*). Normer kan også være regler som tildeler myndighet og lignende, såkalte kompetansenormer (eksempelvis at domstoler kan ilegge straff), eller regler som fastsetter eller tildeler egenskaper, såkalte kvalifikasjonsnormer (eksempelvis hva som kan være et rettsbeskyttet åndsverk).

Norm kan brukes som overordnet begrep for rettsregler, veiledende retningslinjer, generelle prinsipper, enkeltvedtak med flere. 
Korte eksempler på normer om skikk og bruk i vår hverdag: Ikke rape under middagen, ikke ha beina på bordet, takke for hjelpen og lignende.
Normer som personer har innarbeidet og innretter seg etter, kan bli kalt for *internaliserte normer*.

Norm er brukt med noe forskjellig betydning av enkelte filosofer, jurister og andre faglige forfattere. Blant annet kan det være spørsmål i hvilken grad det må være knyttet sanksjoner til ikke å overholde en norm, for at noe skal være en norm. Sanksjoner kan være rettslige følger som erstatning, straff, ugyldighet, og/eller sosiale følger som utelukkelse fra et bestemt fellesskap, alvorlig kritikk og lignende (sosial stigmatisering).

## Se også
* Norm (matematikk)
* Institusjon
* Standard
* Regel

## Referanser
Allmannajuvet

**Allmannajuvet** er et juv mellom Sauda og Hellandsbygda i Rogaland. På slutten av 1800-tallet drev Sauda Grubekompani sinkgruver på stedet i en årrekke, men etter en lang periode uten aktivitet og tomme bygninger som stod til forfall, bestemte Sauda kommune seg for å rive dem. Anlegget fikk en liten opprustning på slutten av 1980-tallet da kommunen sammen med lokale entusiaster restaurerte og åpnet stien inn til gruveåpningene. Gangvei for besøkende til gruvene ble åpnet i 2018.

I 2005 ble det planlagt en rasteplass i forbindelse med prosjektet Nasjonale turistveger. Planen ble utvidet og førte til et mer omfattende prosjekt en hva som originalt ble forespeilet. Der gikk en bort fra en enkel rasteplass, til ett anlegge med museum og opplevelse i tilknytning til de gamle gruvene. Den sveitsiske arkitekten Peter Zumthor fikk oppdraget med å designe bygningene, og etter en utviklingsperiode åpnet anlegget den 8 september 2016. Statens vegvesen har brukt 175 millioner kroner på tilretteleggingen. Anlegget ble nominert til arkitekturprisen for 2017.

Anlegget består av en parkeringsplass med servicetilbud, et cafébygg og galleri. Når det er foretatt ras-sikring av stien vil det også være muligheter for omvisning i de gamle sinkgruvene. 

## Referanser
Bypost

**Bypost** og **lokalpost** er lokal postombæring utført av private firma i konkurranse med det statlige postvesenet, eller i forkant av at det fantes en tilfredsstillende offentlig postombæring. 

Fra Postvesenet ble opprettet i 1647 var brevformidling et statlig monopol. Eneretten omfattet imidlertid ikke lokal postformidling i byene. Med etter hvert økende postmengder åpnet dette for privat bypost i mange byer. Postloven av 1888 utvidet Postvesenets enerett til brevformidling (lukkede forsendelser) i hele landet, dvs også lokalt i byene. Noen av bypostene fikk likevel fortsette. Den siste – Trondhjems Bypost – ble avviklet først i 1913 da eieren døde.

Slike bypostfirma har hatt beskjeden betydning samferdselshistorisk, men flere har utgitt egne frimerker, og disse frimerkene er et eget samlerområde for filatelister.

I Norge har det eksistert bypost i flere byer:
*Arendal 1885-1893
*Bergen 1865-1878
*Drammen 1869-1888
*Grimstad 1887-1887
*Hammerfest 1888-1888
*Holmestrand 1888-1888
*Horten 1882-1888 https://web.archive.org/web/20050314103529/http://borreminne.hive.no/aargangene/1990/10-posten.htm#topp 
*Kragerø 1886-1886
*Christianssund A 1878-1879
*Christianssund B 1887-1889
*Levanger 1888-1888
*Mandal 1886-1888
*Namsos 1888-1889
*Steinkjær 1888-1888
*Tromsø 1881-1889
*Throndhjems 1865-1913
*Tønsberg 1884-1890 https://web.archive.org/web/20050325181444/http://www.filatelist.no/klubber/tonsberg/bpost.htm
*Vadsø 1893-1895
*Vardø 1893-1895 https://web.archive.org/web/20071012201432/http://home.c2i.net/vardofk/BYPOST.htm
*Ålesund 1880-1891 

 
## Lokalpost i nyere tid

Posten AS har enerett til befordring av lukkede brevsendinger under 50 gram i Norge («enerettsområdet»). Det er i nyere tid imidlertid gitt enkelte begrensede konsesjoner til andre aktører. LokalPosten på Kongsberg ble i 2002 gitt dispensasjon for ombæring av brev innen enerettsområdet lokalt på Kongsberg. Konsesjonen er begrenset til maksimalt 300 sendinger per måned fra Kongsberg kommune til bystyrerepresentanter mv. Lokalposten har også utgitt frimerker. Departementenes sikkerhets- og serviceorganisasjon er også siden 2001 gitt konsesjon til å formidle et begrenset antall brevsendinger som i utgangspunktet faller inn under Postens enerettsområde.

Også i andre land er det i nyere tid etablert privat lokalpost i takt med liberalisering av postmarkedet. Særlig har det i Sverige blitt etablert en rekke mindre lokalposter etter at det svenske postmarkedet ble liberalisert 1. januar 1993.
## Referanser


## Eksterne lenker
* 
* Privat samlerside
Raymond E. Feist

**Raymond Elias Feist** (født 1945 i Los Angeles, California) er en amerikansk forfatter av fantasy-bøker.

Feist er oppvokst i det sørlige California. Han er utdannet Bachelor of Arts i Communication Arts ved University of California, San Diego (1977). Han debuterte i 1982 med bestselgeren *Magician*. Han er bosatt i San Diego.

Handlingen i Feists bøker hans er lagt til de fiktive verdenene Midkemia og Kelewan. Midkemia ble opprinnelig utviklet av Feist og hans venner i studietiden, som setting for et egenutviklet rollespill. Etter eksamen i 1977 fikk Feist ideen til en roman i denne settingen. Handlingen dreier seg om en gutt som blir tatt i lære hos den lokale magikeren i Crydee, et lite sted nord i «Kingdom of Isles» i Midkemia. *Magician* ble påbegynt i 1979 og utgitt av forlaget Doubleday i 1982. Romanen ble en bestselger og grunnlaget for flere romanserier.

## Bibliografi
### Riftwar-sagaen
#*Magician* (1982, Ugitt både i ett binds og to binds utgave)
##*Magician: Apprentice*' (1982)
##*Magician: Master* (1982)
#*Silverthorn* (1985)
#*A Darkness at Sethanon* (1986)

### Empire serien
Skrevet sammen med Janny Wurts
#*Daughter of the Empire* (1987)
#*Servant of the Empire* (1990)
#*Mistress of the Empire* (1992)

### Krondors Sons
#*Prince of the Blood* (1989)
#*The King's Buccaneer* (1992)

### Serpentwar-sagaen
#*Shadow of a Dark Queen* (1994)
#*Rise of a Merchant Prince* (1995)
#*Rage of a Demon King* (1997)
#*Shards of a Broken Crown* (1998)

### Riftwar Legacy
#*Krondor: the Betrayal* (1998)
#*Krondor: the Assassins* (1999)
#*Krondor: Tear of the Gods* (2000)

### The Conclave of Shadows
#*Talon of the Silver Hawk* (2003)
#*King of Foxes* (2004)
#*Exile's Return* (2005)

### The Legends of the Riftwar
#*Honoured Enemy* (2001) sammen med William R. Forstchen
#*Murder in LaMut* (2002)sammen med Joel Rosenberg
#*Jimmy the Hand* (2003) sammen med S. M. Stirling

### Darkwar Saga
#*Flight Of The Nighthawks* (2005)
#*Into a Dark Realm* (2006)
#*Wrath of a Mad God* (2008)

### Andre bøker
#*Faerie Tale* (1988)

## Referanser


## Eksterne lenker
* Crydee.com – Offisiell Nettside
* Midkemia Press
*
Box Delivery

**Box Delivery** var et norsk, statseid selskap som tilbød budtjenester. Selskapet var Skandinavias største budselskap og hadde en sammenlagt bilpark på nesten 1000 kjøretøyer i Norge, Sverige og Danmark. Selskapet var organisert som et datterselskap av Posten Norge. I 2008 ble selskapet omorganisert som Bring Express.

## Eksterne lenker
*
Sauda smelteverk

**Sauda smelteverk** eller Eramet Norway Sauda er et smelteverk i Sauda i Rogaland. Smelteverket eies av franske Eramet og produserer ferromangan i form av lavkarbon-, mellomkarbon- og høykarbonlegeringer. Smelteprosessen foregår i to lukkede ovner. Byggingen av verket begynte i 1915 og prøveproduksjonen tok til i 1923. Frem til 1977 het verket «Electric Furnace Products Company, Ltd» og tilhørte det amerikanske selskapet Union Carbide. Smelteverket tilhørte Elkem 1981&ndash;99 og franske Eramet fra 1999. 

## Konsernet
Eramet er et fransk industrikonsern. Virksomheten er konsentrert om gruvedrift og metallurgisk industri. Konsernet virker innenfor tre forretningsområder; spesialstål, mangan og nikkel.  Eramet Norway er en del av Eramets manganvirksomhet, med smelteverk i Kvinesdal, Sauda og Porsgrunn, samt en utviklingsgruppe i Trondheim.


Importhavn_Eramet.png|Skipene ligger ved importkaien til Eramet Norways havnebasseng.
Saudasmelt1.jpg|Litt av ovnshaller og en gassfabrikk i Sauda Næringspark,
Saudasmelt2.jpg|Verksted til venstre, ovnshaller i midten, og nederst et renseanlegg.


## Se også
*Saudastreiken
Hanni Wenzel

**Hanni Wenzel** (født 14. desember 1956 i Straubing, Tyskland) er en tidligere alpinist fra Liechtenstein. Hun vant to olympiske gullmedaljer i OL 1980 i Lake Placid.

## Karriere

Wenzel flyttet i tidlig alder til Liechtenstein, og familien fikk etter hvert liechtensteinsk statsborgerskap. Wenzel ble verdensmester i slalåm i 1974, og to år senere tok hun landets første olympiske medaljer, bronse i slalåm og kombinasjonen i OL i Innsbruck.

Hun vant verdenscupen sammenlagt i 1978, og fikk sin beste sesong i 1980. Da vant hun igjen verdenscupen sammenlagt, og ble olympisk mester i både slalåm og storslalåm, i tillegg til å ta sølv i utfor. I de samme lekene vant også broren Andreas en sølvmedalje, slik at Liechtenstein havnet høyt oppe på medaljestatistikken.

Wenzel la opp i 1985 med to OL-gull, to VM-gull, to sammenlagtseire i verdenscupen, og 33 seire i verdenscuprenn.

## Resultater i verdenscupen i alpint

### Enkeltseire

### Sammenlagtplasseringer

## Familie
Hanni Wenzel er gift med Harti Weirather, og sammen er de mor og far til alpinisten Tina Weirather. Hanni og Andreas er begge søsken av alpinisten Petra Wenzel som også har deltatt i alpint under vinter-OL.

## Referanser


## Eksterne lenker
*
Bradford City AFC

**Bradford City Association Football Club** er en engelsk fotballklubb. Klubben ble stiftet i 1903, og ble allerede det året valgt inn i The Football League. «The Bantams», som er kallenavnet til Bradford City, spiller hjemmekampene sine på Valley Parade i Bradford. Byen Bradford ligger i den engelske regionen Yorkshire og Humber, rett vest for Leeds.

## Kjente spillere
Klubbens mest kjente spiller på 2000-tallet tør sies å være Dean Windass, mens det allment går for å være den skotske midtbaneterrieren Stuart McCall som er deres største spiller gjennom tidene, tett fulgt av den nordirske landslagsspissen Bobby Campbell. Begge sistnevnte figurerte for Bradford City på åttitallet.

## Referanser


## Eksterne lenker
* 
* Spillerstall fra Transfermarkt
Austråttgården

**Austråttgården** i Ørland er en gårdseiendom på 1 500 mål. Gården er den siste resten av jordeiendommene som har tilhørt herresetet Austrått.

I 1919 overtok Staten Austråttborgen og parken rundt. Ørland kommune kjøpte gården i 1935. Etter at fylket eide gården fra 1947–1988, uten å få realisert planene om å starte landbruksskole der, er kommunen igjen eier. En stiftelse leier Austråttgården av kommunen, og står for den løpende forvaltningen av gården. Stiftelsen er opprettet av kommunen, og dens styre oppnevnes av kommunestyret.

Gården er arena for Bygdedagene i august hvert år, for messer, markeder og stevner. Steinerskolen i Fosen, Ørland/Bjugn husflidslag og museumslaget Yrjar heimbygdslag er leietakere i gårdsbygningene.

Norges speiderforbund hadde landsleir på Austrått i 1997, og 4H har sin landsleir på gården i 2008.

Austråttgården er Ørland kommunes tusenårssted.

## Eksterne lenker
* Fra Ørland kommunes hjemmeside
Colchester United FC

**Colchester United Football Club** er en engelsk fotballklubb. Klubben ble stiftet i 1937, og ble valgt inn i The Football League i 1950. «The U`s», som er kallenavnet til Colchester United, spiller hjemmekampene sine på Colchester Community Stadium i Colchester. Byen Colchester ligger i den engelske regionen Øst-England, omtrent 10 mil nordøst for London.

## Meritter
* **[[FA Trophy]] (1)**: 1992
* **[[Football Conference]] (1)**: 1992.
* **[[Watney Cup]] (1)**: 1971
* Beste resultat i FA-cupen: 6. runde i 1971.
* Beste resultat i Ligacupen: 5. runde i 1975.
* Finalist i Football League Trophy: 1997.
## Referanser


## Eksterne lenker
* 
*  Klubbens offisielle hjemmeside
*  Klubbside fra BBC
*   
*  Nettsted om Colchester United (Rivalsnet)
*  Klubbside fra Soccerbase
*  Hjemmesiden til Colchester Uniteds svenske supporterklubb
*  Radioprogram om Colchester United og rivalen Southend United
Rotherham United FC

**Rotherham United Football Club** er en engelsk fotballklubb. Klubben ble stiftet i 1870, og ble valgt inn i The Football League i 1919. Tidligere hadde en klubb fra samme by, Rotherham Town, spilt i Football League, men denne klubben ble nedlagt i 1896 etter tre sesonger i 2. divisjon.  «The Merry Millers», som er kallenavnet til Rotherham United, spiller hjemmekampene sine på New York Stadium i Rotherham. Byen Rotherham ligger i den engelske regionen Yorkshire og Humber, rett nordøst for Sheffield.

## Spillerstall
Oppdatert 27. september 2024.

### Utlånte spillere

## Referanser


## Eksterne lenker
* 
* Klubbens offisielle nettsider
BK Häcken

**BK Häcken** er en svensk fotballklubb fra Hisingen i Göteborg som spiller i Allsvenskan. Det er også en bowling-klubb.

Häcken arrangerer hvert år den internasjonale fotballturneringen Gothia Cup for ungdommer. Inntekter fra denne turneringen har gjort klubben til en av de rikere fotballklubbene i Sverige.

## Allsvenskan 2025

## Historikk
Klubben ble grunnlagt i 1940 av noen gutter som ville spille fotball. Først ville de kalle seg *BK Kick* men det navnet var opptatt. Derfor valgte de navnet fra den hekken (*häck*) de brukte å spille bak.

## Allsvenskan
I 1983 debuterte laget i Allsvenskan, men ble der kun én sesong. Først ti år senere, i 1993, spilte laget i Allsvenskan for andre gang. Da ble det en sjetteplass, den beste plasseringen hittil, men sesongen derpå ble det igjen nedrykk. I 1998 ble det én sesong i Allsvenskan, laget endte på en trettendeplass og det ble nedrykk. Sesongene 2000 og 2001 spilte Häcken igjen i Allsvenskan, første året ble det tolvteplass og kvalifiseringskamp mot Mjällby (9-8 sammenlagt) og i 2001 ble det trettendeplass og nedrykk. I 2005 spilte laget én sesong i Allsvenskan. De endte på tolvteplass og etter kvalifiseringskamp mot IF Brommapojkarna ble det nedrykk til Superettan.

Häcken har etter hvert blitt et stabilt lag i Allsvenskan og i 2022 vant laget serien med trener Per Mathias Høgmo.

## Spillerstall
Oppdatert 29. november 2024.

### Utlånte spillere

## Annet
* Publikumsrekord:
**8.379 tilskuere mot IFK Göteborg 10. april 2000 på Rambergsvallen
**19.205 tilskuere mot IF Elfsborg i 1981 på Ullevi
** Største seier i Allsvenskan: 4 – 0 mot Trelleborgs FF i 2001, Örgryte IS i 2005 og Gefle IF i 2006
** Største tap i Allsvenskan: 1 – 6 mot AIK i 2001
** Flest kamper for klubben: Bengt Larsson, 496 kamper

## Spillere
Den kanskje mest kjente spilleren fra Häcken er Kim Källström som spilte 69 kamper i perioden 1997-2001. Han spilte 21 U21-landskamper og 131 A-landskamper.

## Referanser


## Eksterne lenker
* BK Häcken – offisiell side
* Supporterklubben Getingarna
* Sektion G – supporterside
Liste over spanske monarker

En **liste over spanske monarker**, det vil si herskere over et forent Spania. Regenter og regentskapsråd er ikke tatt med.

Forgjengerne til det spanske monarkiet var:
*Visigoternes kongedømme
*Córdoba-kalifatet
*Kongedømmet Aragón
*Kongedømmet Castilla og Leon
*Kongedømmet Navarra

Ferdinand II av Aragón og Isabella I av Castilla regjerte gjennom deres personalunion de to kongedømmene sammen. Ferdinand la også under seg den søndre delen av Navarra. Etter Isabellas død overtok hennes datter Joanna tronen, men Ferdinand fortsatte som regent på grunn av Joannas sinnssykdom. Joannas sønn, Karl (senere tysk-romersk keiser), etterfulgte henne. Med Ferdinands død i 1516 overtok han også Aragón. I 1580, under Karl Is sønn Filip II av Spania, ble også Portugal innlemmet i kongedømmet. Med dette var hele Den iberiske halvøy forent under en konge og navnet på riket ble forandret til Spania. Portugal ble igjen selvstendig i 1640, men navnet Spania ble fortsatt brukt om unionen mellom Castilla og Aragón.

## Huset Habsburg
Det er vanlig å regne Karl I som den første kongen av Spania, selv om sønnen Filip II var den første til å bruke tittelen (Nummereringen av monarkene fortsetter etter Den castillianske linjen).

## Huset Bourbon

## Huset Bonaparte

## Huset Bourbon

## Huset Savoia

## Huset Bourbon

## Se også
*Liste over Spanias presidenter

## Fotnoter
 

## Referanser
Kalmar FF

**Kalmar Fotbollförening** er en svensk fotballklubb fra Kalmar. Klubben har vunnet den svenske cupen tre ganger og vant Allsvenskan i 2008.

Klubben ble stiftet 15. juni 1910 med navnet IF Göta, men ble ikke tatt opp i det svenske idrettsforbundet fordi navnet var opptatt. I 1912 ble de tatt opp i idrettsforbundet, da de skiftet navn til Gothia. 

Seks år senere, i 1918, gikk Gothia og Kamraterna sammen til Kalmar Idrottssällskap. Klubben byttet navn sist gang i 1927, da til Kalmar FF.

## Superettan 2025

## Kjente spillere
*  Mats Solheim

## Referanser


## Eksterne lenker
* 
* Kalmar FF Fans/Kånkelberrys – supporterklubb
* Röda Bröder – supporterside
Tom Henning Øvrebø

**Tom Henning Øvrebø** (født 26. juni 1966 i Oslo) er en norsk fotballdommer som dømmer for Nordstrand Idrettsforening. Han er utdannet psykolog (1998) fra Universitetet i Oslo. Øvrebø begynte som dommer tidlig på 80-tallet. Han har fått Kniksen-prisen som årets dommer i Norge, kåret av spillere, trenere og dommere, fem ganger (2001, 02, 03, 05 og 06). Øvrebø har vært FIFA-dommer siden 1994. Øvrebø er tidligere UEFA elitedommer, som er de høyest rangerte dommerne i Europa.

I 2001 fikk han én kamps karantene for ikke å ha gitt Odd Inge Olsen rødt kort etter taklingen av Tommy Øren.
 
Tom Henning Øvrebø har dømt to cupfinaler; I 1999 mellom Rosenborg og Brann og cupfinalen mellom Fredrikstad og Sandefjord 12. november 2006.

19. desember 2007 ble Øvrebø tatt ut som en av tolv dommere som dømte i EURO 2008. Dette var hans første internasjonale mesterskap, og Øvrebø fikk dømme to kamper i dette mesterskapet.

Øvrebø havnet i fokus i semifinalen av Mesterligaen i 2008-09-sesongen, da han dømte 2. kamp mellom Barcelona og Chelsea. Han var innblandet i flere svært omdiskuterte situasjoner som gikk i Barcelonas favør. Barcelona gikk videre til Mesterligafinalen, en finale de vant 2&ndash;0 over Manchester United. Det er senere beregnet at Chelsea kan ha gått glipp av rundt en milliard kroner i fremtidige inntekter som følge av semifinaletapet mot Barcelona.

## Kamper i EM som hoveddommer
**2008**

*   &ndash;   (gruppespill)
*   &ndash;   (gruppespill)

Øvrebø har dømt mange internasjonale kamper, blant annet:
* To kamper i fotball-EM 2008 (Tyskland-Polen og Italia-Romania)
* Flere EM- og VM-kvalifiseringskamper
* To semifinaler i UEFA-cupen
* To kvartfinaler i Mesterligaen
* Semifinale i Mesterligaen

## Referanser


## Eksterne lenker
* 
*
Liste over aragonesiske monarker

En liste over herskere av Aragón, som nå er en region i Nordøst-Spania.

## Tidlige grever av Aragón
*Aureolus: ? – 809
*Aznar I Galíndez: 809 – 820
*García I Galíndez: 820 – 833
*Galindo Garcés: 833 – 844
*Galindo I Aznárez: 844 – 867
*Aznar II Galíndez: 867 – 893
*Galindo II Aznárez: 893 – 922
*Andregota Galíndez: 922 – ?

## Grever av Aragón og konger av Navarra
:*For navarriske konger fra før unionen med Aragón, se [[Liste over navarriske monarker]].*
*García I Sanchez: 926 – 970
*Sancho II Garcés: 970 – 994
*García II av Navarra: 994 – 1000
*Sancho III den store: 1000–1035

## Konger av Aragón og Navarra
*Ramiro I: 1035–1063
*Sancho I Ramirez: 1063–1094
*Peter I: 1094–1104
*Alfonso I: 1104–1134

## Konger av Aragón
*Ramiro II: 1134–1137
*Petronella: 1137–1162

## Konger av Aragón og grever av Barcelona, av huset Barcelona
*Alfonso II: 1162–1196
*Peter II: 1196–1213

## Konger av Aragón og Valencia, grever av Barcelona, av huset Barcelona
*Jakob I erobreren: 1213–1276
*Peter III: 1276–1285
*Alfonso III: 1285–1291
*Jakob II: 1291–1329
*Alfonso IV: 1327–1336
*Peter IV: 1336–1387
*Johan I: 1387–1396
*Martin I: 1396–1410

### Interregnum
*1410–1412

## Konger av Aragón og Valencia, grever av Barcelona, av Trastámara dynastiet
*Ferdinand I: 1412–1416
*Alfonso V: 1416–1458
*Johan II: 1458–1479
***Motkonger:*
**Henry IV av Castilla: 1462–1463
**Peter V: 1463–1466
**Rene I av Anjou: 1466–1472
*Ferdinand II: 1479–1516

## Konger av Aragón, Castilla og Valencia, grever av Barcelona, av huset Habsburg
:*For konger av Castilla fra før unionen med Aragón, se [[liste over castillianske monarker]]*
*Karl I: 1516–1556
*Filip II av Spania: 1556–1580

I 1580 ble kongedømmet Spania grunnlagt av Filip.
Se Liste over spanske monarker for fortsettelsen.

## Konger av Aragón, Castilla og Valencia, grever av Barcelona, under [[den spanske arvefølgekrigen]]
*Filip V av Spania: 1700–1705
*Erkehertug Karl av Østerrike: 1705–1714
Lade

**Lade** (gammelnorsk: *Hlaðir*, ladested) er en liten bydel på Ladehalvøya nordøst i Trondheim. Bydelen ligger ved Trondheimsfjorden og har flere av Trondheims få strender. Bydelen har 6&nbsp;000 innbyggere.

På Lade ligger Ringve botaniske hage, Ringve Museum, Ringve videregående skole og Lade idrettsanlegg. Tidligere var også Norges teknisk-naturvitenskapelige universitet representert på Lade, men det tidligere universitetsbygget er nå omgjort til leilighetskompleksene «Ladeporten», «Livet på Lade» og Håkon Magnusson borettslag (tidligere «Lade ungdomsboliger» og «Startbo Lade»).

Under andre verdenskrig hadde tyske *[[Luftwaffe (Wehrmacht)|Luftwaffe]]* flyplass for jagerfly på Lade med hovedkvarter på Lade skole. Flyplassdriften fortsatte i sivile hender fram til 1965. Kun en enkelt hangar står igjen som minne fra denne epoken. Landingsstripen utgjør i dag veien Haakon VIIs gate.

Ladestien er en tursti som går langs stranda fra det gamle ladestedet under Ladehammeren til Rotvoll, Grilstad og Ranheimsfjæra. På Lade finner man kjøpesentrene City Lade, Lade Arena, samt en rekke interiørforretninger. 

## Lade gård og ladejarlene
På hver sin haug i landskapet ved Lade allé ligger Lade gård, Ringve gård, Devle gård og Leangen (Nordre) gård. Fra hver av gårdene er det vid utsikt utover sjøen. Lade gård kan føre sin historie tilbake til den gang den var hovedsete for ladejarlen. Jarlene var egentlig overherre over Hålogaland, men i løpet av tidlig vikingtid ekspanderte de sørover og la under seg også Trøndelag. Videre utover spilte de en vesentlig rolle i rikssamlingsprosessen.

* Håkon Grjotgardsson
* Sigurd Håkonsson
* Håkon Sigurdsson
* Eirik Håkonsson
* Svein Håkonsson
* Håkon Eiriksson

## Fjellrenseanlegg
Ladehammeren renseanlegg er et fjellrenseanlegg på Lade som renser avløpsvann fra 115&nbsp;000 personer i østre deler av Trondheim by. Renset avløpsvann slippes ut på 42 meters dyp i Trondheimsfjorden.

## Referanser


## Eksterne lenker
* 
*
Tranmere Rovers FC

**Tranmere Rovers Football Club** er en engelsk fotballklubb som fra 2018–19-sesongen spiller i EFL League Two, det fjerde øverste nivået i det engelske ligasystemet. Klubben ble stiftet i 1884 under navnet Belmont FC og fikk sitt nåværende navn året etter i 1885. Klubben ble valgt inn i The Football League i 1921, da de tok over plassen til Leeds Reserves, og forble der i 94 år til de rykket ned fra Football League Two (nivå 4) i 2015. Etter tre sesonger i National League (nivå 5), rykket laget opp etter play-off i 2018. Tranmere har aldri spilt i øverste divisjon; klubbens beste ligaplassering er 4.-plass i 1992–93. De nådde også finalen i ligacupen i år 2000, hvor de tapte for Leicester.

«The Rovers», som er kallenavnet til Tranmere Rovers, spiller hjemmekampene sine på Prenton Park i Birkenhead som ligger i den engelske regionen Merseyside, like utenfor Liverpool. Blant kjente spillere er John Aldridge, som etter returen til England og Tranmere fra spanske Real Sociedad scoret 40 mål i sin første sesong.

## Referanser


## Eksterne lenker
*
Doncaster Rovers FC

**Doncaster Rovers Football Club** er en engelsk fotballklubb.  Klubben ble stiftet i 1879, og ble valgt inn i The Football League i 1901. «The Rovers», som er kallenavnet til Doncaster Rovers, spiller, fra 2007, hjemmekampene sine på Keepmoat Stadium i Doncaster – klubben spilte tidligere hjemmekamper på Belle Vue. Byen Doncaster ligger i den engelske regionen Yorkshire og Humber, omtrent 35 km nordøst for Sheffield.

## Spillerstall
Oppdatert 30. september 2024.

### Utlånte spillere

## Referanser


## Eksterne lenker
*
Lappland (Sverige)

**Lappland** er et landskap i øvre Norrland i Nord-Sverige. Landskapet grenser til Norge i vest, til Finland i nordøst, til de svenske landskapene Norrbotten og Västerbotten i øst, og til landskapene Ångermanland og Jämtland i sør. Lappland er Sveriges største landskap og utgjør drøyt en fjerdedel av Sveriges areal. 

Lappland kalles noen ganger for «Europas siste villmark», og regnes som en del av den historiske og kulturelle regionen i Norden som er befolket av samer (Sameland). 

## Historie
Landskapet ble opprettet i 1752 gjennom grensesettingen av Lappmarken, og omfattet opprinnelig også store deler av Finland. Gjennom freden i Fredrikshamn i 1809, der Finland ble selvstendig, ble deler av landskapet skilt ut og utgjør idag det finske landskapet Lappland.

Svensk Lappland ble kolonisert relativt sent. Midt på 1700-tallet skal det ha vært bare 50 gårder i Lappland.

Lappland er delt mellom Västerbottens län og Norrbottens län, samt en ubefolket del i Jämtlands län. 

Landskapet har inspirert en rekke forfattere, malere og andre kunstnere, deriblant Ernst Didring.

## Geografi
### Fjell
Lapplands vestlige grense går langs de skandinaviske fjellene og er for det meste et høylandsområde. I vest domineres landskapet av et fjellmassiv og i øst av høylandsplatåer. 

Omkring 47 prosent av landskapets areal ligger høyere enn 500 meter over havet. Det høyeste punktet er den sørlige fjelltoppen til Kebnekaise, som med sine 2 104 meter også er Sveriges høyeste fjelltopp. Innenfor Lappland finnes også alle 12 fjelltopper i Sverige, som befinner seg mer enn 2000 meter over havet.

Dalføret Lapporten i Abisko er noen ganger brukt som symbol på inngangen til Lappland.

### Innsjøer
Det er seksten større innsjøer i Lappland. Den største av disse er Torneträsk, som også er Sveriges syvende største innsjø og Skandinavias største fjellsjø.

### Vassdrag

## Flora og fauna
Lapplands flora består for en stor del av skog (barskog og fjellbjørkeskog) og tundra.

## Referanser


## Kilder
*
HV

**HV** kan vise til:
* Hjemmevern
* Heimevernet
* Hjemmeværnet
* Hemvärnet
* Högskolan Väst
* Transavia (IATA-flyselskapskode)
* Husqvarna Vapenfabriks AB
* HV71
* Hektovolt
Gillingham FC

**Gillingham Football Club** er en engelsk fotballklubb fra byen Gillingham i Kent. Det er den eneste klubben fra Kent som spiller i The Football League. 

Klubben ble stiftet i 1893 og ble valgt inn i The Football League i 1920. Det ble utstemt av ligaen til fordel for Ipswich Towm ved slutten av 1937-38-sesongen men returnerte 12 år senere da ligaen ble utvidet fra 88 til 92 klubber. 

**«The Gills»**, som er kallenavnet til Gillingham, spiller hjemmekampene sine på Priestfield Stadium i Gillingham. 

## Eksterne lenker
* 
* Spillerstall fra Transfermarkt
Meshuggah

**Meshuggah** er et band som stammer fra Umeå i Sverige (senere flyttet de sin base til Stockholm). Meshuggah kommer av det hebraiske ordet for *gal* eller *sinnssyk*.

Bandet oppsto i 1987 med blant andre Jens Kidman og Fredrik Thordendal som er de eneste som er resterende i bandet til dags dato. Bandet gav i 1989 ut sin første EP, som fikk tittelen «Psykisk Testbild». Denne utgivelsen var mer thrash metal-orientert enn deres senere utgivelser, og var meget inspirert av det amerikanske bandet Metallica.

Senere fikk Meshuggah en mer intrikat stil i sin oppbygning av sanger. De tok i bruk avanserte rytmemønstre som ble til ved hjelp av oddetallstaktarter, taktforskyvninger og ikke minst polymetrikk og polyrytmikk. Bandet begynte også å bruke gitarer med syv strenger og oppover. Oftest brukte gitaristene åttestrengs gitarer, med to mørkere strenger. Vanligvis utstyres slike gitarer med ekstrastrenger i tonene H og F#, men siden Meshuggah alltid hadde stemt sine instrumenter et halvt trinn ned, fortsatte de med det når de fikk 8-strengersgitarer. Derfor er de to mørkeste gitarstrengenne stemt A# og F. Bandet bruker en bassgitar som kun har fem strenger. Dette fører til at gitarene ligger i samme register som bassen, noe som gjør at bassen knapt høres. 

Heavy metal-sjangeren djent er inspirert av Meshuggah.

Nåværende medlemmer er Jens Kidman (vokal), Fredrik Thordendal (lead-gitar), Mårten Hagström (rytme-gitar), Tomas Haake (trommer) og Dick Lövgren (bass).

## Diskografi
**<big>Album</big>**

**Contradictions Collapse* – (1991)
**Destroy Erase Improve* – (1995)
**Chaosphere* – (1998)
**Rare Trax* – (2001)
**Nothing* – (2002)
**Catch 33* – (2005)
**ObZen* – (2008)
**Koloss* – (2012)
**The Violent Sleep of Reason* – (2016) 
**Immutable* – (2022) 

**<big>EP-er</big>**
**Meshuggah* – (1989)
**None* – (1994)
**Selfcaged* – (1995)
**The True Human Design* – (1997)
**I* – (2004)

## Eksterne lenker
* 
*
Zooropa

***Zooropa*** er det åttende studioalbumet av den irske rockegruppen U2. Platen ble spilt inn under en seks måneders pause i deres *Zoo TV*-turné og var planlagt kun som en EP. Albumet var mer elektronisk enn tidligere U2-album og bar sterkt preg av Brian Enos produksjon. I Norge lå albumet 13 uker på VG-lista, med en tredjeplass som beste plassering. *Zooropa* vant Grammy for «Best Alternative Music Album» i 1994.

## Sporliste
Musikk av U2, tekst av Bono unntatt «Dirty Day» (Bono og The Edge) og «Numb» (The Edge).
#«Zooropa» (6:30)
#«Babyface» (4:00)
#«Numb» (4:18)
#«Lemon» (6:56)
#«Stay (Faraway, So Close!)» (4:58)
#«Daddy's Gonna Pay For Your Crashed Car» (5:19)
#«Some Days Are Better Than Others» (4:15)
#«The First Time» (3:45)
#«Dirty Day» (5:24)
#«The Wanderer» (4:44)

## Singler fra albumet
**Numb* (kun utgitt på VHS)
**Lemon* (kun utgitt USA, Australia og Japan)
**Stay (Faraway, So Close!)*

Ingen av disse nådde inn på VG-lista.

## Personell
*Bono – vokal, gitar
*The Edge – gitar, piano, synthesizer, vokal
*Adam Clayton – bass 
*Larry Mullen jr. – trommer, perkusjon, bakgrunnsvokal på «Numb»
### Øvrige medvirkende
*Johnny Cash – vokal på «The Wanderer»
*Brian Eno – synthesizer, piano, tråorgel, bakgrunnsvokal, lydeffekter

## Eksterne lenker
*
Jacksonville City Nights

***Jacksonville City Nights*** er det andre albumet til Ryan Adams and the Cardinals, og det sjette offisielle albumet til Ryan Adams. Det ble gitt ut 27. september 2005. Albumet er en fortsettelse av country-stilen Adams gikk tilbake til på det forrige albumet.

## Sporliste
# «A Kiss Before I Go»
# «The End»
# «What Sin Replaces Love»
# «Hard Way to Fall»
# «Dear John the Hardest Part»
# «Games»
# «Silver Bullets»
# «Peaceful Valley»
# «September»
# «My Heart Is Broken»
# «Trains»
# «PA»
# «Withering Heights»
# «Don't Fail Me Now»

## Eksterne lenker
*
Alf Ivar Samuelsen

**Alf Ivar Samuelsen** (født 28. februar&nbsp;1942 på Fredvang i Flakstad, død 16. september 2014) var en norsk politiker (Sp). Han var sønn av fisker og småbruker Ingleif Samuelsen og hans hustru Amy. Han var vararepresentant til Stortinget for Nordland i perioden 1993&ndash;1997 og fast innvalgt fra 2005. Han tok ikke gjenvalg i 2009. Samuelsen var ordfører i Flakstad i periodene 1986&ndash;1987 og 2003–2005, og fylkesordfører i Nordland 1995&ndash;1999.

Samuelsen har allmennlærerutdanning fra Bodø lærerskole og grunnfag i historie fra Distriktshøgskolen i Bodø. Han har vært helse- og sosialsjef i Flakstad kommune.

Samuelsen omkom i en tragisk ulykke på hjemgården på Fredvang i Flakstad kommune.

## Stortingskomitéer
* 2005&ndash;2009 medlem i Utenrikskomitéen
* 2005&ndash;2009 medlem i Den utvidede utenrikskomitéen
* 2005&ndash;2009 medlem i Fullmaktskomitéen

## Referanser




## Eksterne lenker
*